سرلوز :
’جیمڑی  ءِ   روکپت‘ ناول  ءِ   بُنیات یک راستیں  کسہ یے  ءِ   سر ءَ ایر اِنت کہ دومی جنگء عظیم  ءِ   زمانگ ءَ جیونی  ءِ   کتبی نیمگ ءَ یک پئوجی اڈہ(بیس) اڈ دَیگ بوتگ اَت گْوش اَنت کہ اود ءَ یک پئوجی یے  ءِ   جنین آدمے ءَ وتی ڈائری نبشتہ کُرتگ، چہ’ جیونی  ءِ   روکپت ءِ   نام ءَ ۔۔۔!
اے ڈائری لہتے مردماں  دیستگ ءُ ونتگ بلے اے چہ منی چمّاں  تنے وھدی نہ گْوستگ ، آنکہ گْوشاں  کہ ایش امریکائی نیشنل کانگریس  ءِ   کتابجاہ  ءِ  توک ءَ ھست اِنت بلے وتی امریکا  ءِ  دور ءِ  وھداں  من ءَ موقعہ نہ رست کہ ایشراں  دربیاراں  ءُ اے منی بزاں  المیں  واھگ اِنت کہ من اے کتاب ءَ کدی نہ کدی دربیار اں  ءُ بواناں ۔ 
تنا وھدے کہ اے کتاب من ءَ دست بہ کپ اِیت من وتی پکرءُ ھیال  ءِ  بانزلانی سوار ھمے جنین آدم  ءِ  ھیالی ئیں  ڈائری نوشتہ کُرتگ کہ گوں  ایشی ھوار انونیں  جیونی  ءِ  کسہ ایشی تہ ءَ مان اَنت۔۔۔
میر مولاداد  ءِ  کسہ راستی اِنت، وھدیکہ ایدگہ کاری ءُ کردار دراہ منی وتی اڈ داتگین اَنت یعنے وتی پکرءُ ھیال ءِ پیداور اَنت ، پمیشا بے بھکش اِت اگاں  کسے ءِ دل آزاری بیت۔۔۔
شُمئے کستر
شُمئے منت وار
منیر احمد بادینی